Jonas Grigonis

Jonas Grigonis (g. 1929 m. kovo 20 d. Girgžduose, Kruonio valsčius) – Lietuvos filosofas, politinis veikėjas.

 Biografija 
1952 m. baigė Vilniaus universitetą (VU). 1952–1956 m. LLKJS CK sekretorius. 1960 m. Maskvoje baigė Visuomeninių mokslų akademiją prie SSKP CK. 1961 m. filosofijos mokslų kandidatas.http://www.mokslas.mii.lt/mokslas/SRITYS/duom00.php?pav=G&sritis=H 

1960–1963 m. LKP CK kultūros, mokslo ir mokyklų skyriaus vedėjas. 1963–1992 m. VU Dialektinio ir istorinio materializmo (nuo 1964 m. Filosofijos) katedros dėstytojas, 1963–1991 m. prorektorius mokslo reikalams. Nuo 1980 m. profesorius. 1961–1964 m. LKP CK narys, 1964–1966 m. kandidatas į LKP CK narius. 1963–1967 m. LSSR AT deputatas.

 Mokslinė veikla 
Tyrinėjo šiuolaikinės fizikos idėjų reikšmę ir jų filosofijos interpretaciją. Pabrėžė, kad nauji fizikos duomenys patvirtina materialistinį požiūrį, teikia konkrečios medžiagos filosofijos išvadoms ir apibendrinimams.

 Bibliografija 
 Šių dienų fizika ir filosofija. – Vilnius: Mintis, 1969. – 243 p.
 Vilniaus universiteto istorija, vienas autorių, 3 t. 1976–1979 m., LSSR valstybinė premija, 1981 m., su kitais
 Vilniaus akademijos vizitatorių memorialai ir vyresniųjų nutarimai / Jonas Grigonis, Jonas Kubilius, Eugenija Ulčinaitė, Algirdas Šidlauskas. – Vilnius: Mokslas, 1987. – 324 p.

 Įvertinimas 
 1979 m. LTSR nusipelnęs kultūros veikėjas
 1981 m. LSSR valstybinė premija (su kitais)

 Šaltiniai 

Kategorija:Lietuvos TSR politiniai veikėjai
Kategorija:LTSR valstybinės premijos laureatai
Kategorija:Lietuvos filosofai
Kategorija:Lietuvos pedagogai
Kategorija:VU prorektoriai